Lav et referat af nedenstående tekst:

Tekst:
Virksomhederne mangler arbejdskraft, samtidig med at der stadige er ledige uden arbejde. Det paradoks går de nu nye veje i Rebild kommune for at løse. Som noget nyt forsøger Jobcenteret, at tage udgangspunkt i virksomhedernes behov, frem for de kompetencer som de ledige har. -En række af de kompetencer de ledige ligger inde med, er ikke længere valide i forhold til arbejdsmarkedet. Derfor er vi nødt til at tilføre dem nogle nye kompetencer, siger forvaltningschef Flemming Hansen, Jobcenter Rebild til TV2/NORD. På foranledning af de lokale virksomheder lavede Jobcenteret et CNC operatør kursus. Af de 20 ledige der deltog, er langt de fleste i dag i arbejde. -De ledige vil gerne have job, men de løber panden imod en mur, fordi de ikke magter de job vi sender dem ud i. Derfor er det vigtigt vi klæder dem ordentlig på til de job der er i dag, siger forvaltningschef Flemming Hansen, Jobcenter Rebild til TV2/NORD.

Referat:
Jobcenter Rebild har succes med at tage udgangspunkt i virksomhedernes behov, frem for de lediges kompetencer.